Ir-Regolament (KE) Nru 1568/2003 tal-Parlament Ewropew u tal-Kunsill
tal-15 ta’ Lulju 2003
dwar għajnuna għall-ġlieda kontra mard marbut mal-faqar (HIV/AIDS, it-tuberkulożi u l-malarja) f’pajjiżi li qegħdin jiżviluppaw
IL-PARLAMENT EWROPEW U L-KUNSILL TA’ L-UNJONI EWROPEA
Wara li kkunsidraw it- Trattat li jistabbilixxi l-Komunità Ewropea, u b’mod partikolari l-Artikolu 179 tiegħu,
Wara li kkunsidraw il-proposta mressqa mill-Kummissjoni [1],
Huma u jaġixxu bi qbil mal-proċedura preskritta fl-Artikolu 251 tat-Trattat [2],
Billi:
(1) Id-dritt li wieħed igawdi l-għola livell stabbilit li jista’ jinkiseb ta’ saħħa fiżika u mentali huwa dritt fundamentali tal-bniedem li huwa f’linja mad-dispożizzjonijiet ta’ l-Artikolu 25 tad-Dikjarazzjoni Universali dwar id-Drittijiet tal-Bniedem. Dan id-dritt qed jiġi nnegat lil aktar minn wieħed minn ħamsa tal-popolazzjoni tad-dinja.
(2) L-Artikolu 35 tal-Karta ta’ Drittijiet Fundamentali ta’ l-Unjoni Ewropea jsejjaħ għal livell għoli ta’ protezzjoni tas-saħħa tal-bniedem fid-definizzjoni u l-implimentazzjoni tal-politika u l-attivitajiet kollha ta’ l-Unjoni.
(3) HIV/AIDS, tuberkulożi u l-malarja jikkawżaw l-imwiet ta’ aktar minn ħames miljuni w nofs ta’ nies kull sena, bl-akbar impatt tagħhom fuq il-mard u kemm huma mistennija jgħixu f’pajjiżi li qed jiżviluppaw Barra minn hekk, dan il-mard iħassar snin ta’ sforzi fl-iżvilupp u kisbiet u jikkostitwixxi inkwiet serju minħabba fl-effetti tagħhom li jwaqqgħu l-istabilita fuq is-soċjeta.
(4) Huwa issa aċċettat fil-wisa’ li prevenzjoni, kura u trattament huma dipendenti bejn xulxin u sinerġistiċi.
(5) In-nuqqas li titnaqqas it-tagħbija ta’ dan il-mard u x-xhieda ta’ l-impatt li qed jiżdied tagħhom ġabhom fiċ-ċentru tad-dibattitu ta’ l-iżvilupp - bid-Dikjarazzjoni tal-Kumitat tas-Sessjoni Speċjali ta’ l-Assemblea Ġenerali tan-NU ta’ Ġunju ta’ l-2001 bħala xhieda, li jagħraf li HIV/AIDS żviluppa bħala emerġenza li qed tiżviluppa, u bid-dikjarazzjoni ta’ l-Assemblea tas-Saħħa Dinjija ta’ l-ODS dwar it-tuberkulożi u l-malarja bħala emerġenzi globali - u waslu għal sejħiet għal azzjoni urġenti u serje ta’ inizjattivi nazzjonali, reġjonali u internazzjonali, kollha bil-ħsieb li jiksbu l-Miri ta’ Żvilupp tal-Millennju li jinkludu miri ċari fil-ġlieda kontra l-HIV/AIDS, it-tuberkolożi u l-malarja, u li għalihom ikkommettew ruħhom il-Komunita Ewropea u l-Istati Membri tagħha.
(6) Id-Dikjarazzjoni ta’ Rbit tan-NU msemmija fuq ftehmet, għall-HIV/AIDS biss, li tilħaq sa’ l-2005 permezz ta’ serje ta’ passi inkrementali mira totali ta’ nefqa annwali fl-epidemija ta’ bejn 7u 10 elf miljun USD f’pajjiżi ta’ dħul baxx u medju u pajjiżi li jesperjenzaw jew huma fir-riskju li jesperjenzaw imxija mgħaġġla tal-mard, għall-prevenzjoni, il-kura, it-trattament, l-appoġġ u l-mitigation ta’ l-impatt ta’ HIV/AIDS, u biex jieħdu miżuri biex jiżguraw li r-risorsi meħtieġa qed isiru disponibbli, partikolarment minn pajjiżi donaturi u anke minn estimi nazzjonali, fil-waqt li jinżamm fil-moħħ li risorsi tal-pajjiżi li huma l-aktar affettwati huma limitati serjament.
(7) L-HIV/AIDS, it-tuberkulożi u l-malarja jirrikjedu tweġiba strutturali xierqa, li hija kemm komprensiva kif ukoll koerenti u li hija lil hinn mir-risorsi finanzjarji u umani tal-biċċa ‘l kbira tal-pajjiżi li qed jiżviluppaw. Minħabba fil-kobor u n-natura cross-boundary tagħhom, il-mard fost il-faqar huwa fost il-problemi li jirrikjedu tweġiba sistematika, kordinata mill-komunita internazzjonali. Interventi f’dan il-qasam huma fl-interess ta’ kulħadd u għalhekk m’għandhomx jidhru bħala domanda ta’ għajnuna għall-iżvilupp biss.
(8) Id-Dikjarazzjoni Doha dwar il-Ftehim dwar aspetti relatati mal-kummerċ ta’ drittijiet ta’ propjeta intellettwali (TRIPS) u s-Saħħa Pubblika ikkonfermat li "l-Ftehim ta’ TRIPS ma jżommx u m’ għandux jipprevjeni lill-membri milli jieħdu miżuri biex jipproteġu s-saħħa pubblika" u li "jista’ u għandu jiġi nterpretat u implimentat f’manjiera li tappoġġja d-dritt ta’ membri ta’ l-WTO li jipproteġu s-saħħa pubblika u, partikolarment, li jippromwovu aċċess għal mediċini għall-kulħadd" u kkonfermat mill-ġdid "id-dritt ta’ membri tal-WTO li jużaw, b’mod sħiħ, id-dispożizzjonijiet fil-Ftehim tal-TRIPS li jipprovdi flessibilita għal dan il-għan".
(9) L-effettività ta’ programmi biex jappoġġjaw strateġiji nazzjonali li jikkombattu l-HIV/AIDS, it-tuberkulożi u l-malarja tiddependi parzjalment fuq il-kordinazzjoni mtejjba ta’ għajnuna kemm fil-livell Ewropew u fil-livell internazzjonali, prinċipalment ma’ aġenziji tan-NU, fondi u programmi, inklużi sħubija bejn is-setturi privati, pubbliċi u volontarji, u fuq l-użu ta’ proċeduri mfassla skond in-natura speċifika ta’ l-istrateġiji u l-imsieħba konċernati.
(10) Is-saħħa pubblika hija responsabbilta pubblika. Politika pubblika mhux adegwata għenet fin-nuqqas tas-suq li jiġġenera żvilupp u riċerka għal mard li ġie traskurat. Fl-2000, 10 % biss tar-riċerka u l-iżvilupp kellhom x’jaqsmu ma’ mard li huwa responsabbli għal 90 % tal-mard fid-dinja. Id-dinamika ta’ traskuraġni huma differenti għal mard differenti, u huma meħtieġa strateġiji distinti biex jiġi korrett dan l-iżbilanċ. Jeħtieġ li tittieħed azzjoni komprensiva bħala kumpens għan-nuqqas tas-suq fl-iżvilupp tal-mediċina permezz ta’ fondi pubbliċi miżjuda, inkluż l-appoġġ tar-riċerka u l-iżvilupp ta’ oġġetti pubbliċi globali speċifiċ u metodi effettivi ta’ prevenzjoni u trattament biex jiġi ffaċċjat dan il-mard f’pajjiżi li qed jiżviluppaw u l-introduzzjoni ta’ inċentivi xierqa biex is-settur privat jinvesti kif mistħoqq.
(11) Azzjonijiet speċifikament immirati lejn mard fost il-faqar iridu jiġu lokati b’mod xieraq fil-kuntest akbar ta’ sistemi ġeneralment imtejba, aktar effettivi ta’ kura tas-saħħa u servizzi tas-saħħa f’pajjiżi li qed jiżviluppaw. Titjib konsiderevoli ta’ dawn is-sistemi huwa vitali jekk irid ikun hemm ġlieda effettiva kontra l-HIV/AIDS, it-tuberkulożi u l-malarja. Sforzi speċjali jridu jsiru biex interventi jiġu ntegrati li jimmiraw il-mard fost il-faqar b’azzjonijiet li jimmiraw is-saħħa u d-drittijiet sesswali u riproduttivi.
(12) It-titjib tas-saħħa hija kondizzjoni minn qabel għal u element ewlieni fi żvilupp sostenut. Għall-pajjiżi msieħba u l-popolazzjonijiet msemmija, it-tip ta’ assistenza provvduta minn dan ir-Regolament għalhekk tilgħab parti diretta u tanġibbli fl-iżvilupp u għalhekk tikkontribbwixxi sinifikament għall-politika ta’ koperazzjoni ta’ l-iżvilupp tal-Komunita.
(13) Fl-interess ta’ koerenza, il-politika kollha tal-Komunita għandha tqis l-għan li titejjeb is-saħħa u jitnaqqas il-faqar.
(14) Fil-Komunikazzjonijiet tagħha lill-Kunsill u l-Parlament Ewropew ta’ l-20 ta’ Settembru 2000 u l-21 ta’ Frar 2001 dwar azzjoni relatata ma’ mard li jittieħed fil-kuntest ta’ tnaqqis ta’ poverta, il-Kummissjoni abbozzat il-prinċipji ta’ politika u l-prijoritajiet strateġiċi meħtieġa biex tiżdied l-effettivita ta’ azzjoni mill-Komunita u l-Istati Membri f’dan il-qasam.
(15) Fir-Riżoluzzjonijiet ta’ l-10 ta’ Novembru 2000 u l-14 ta’ Mejju 2001, il-Kunsill emfasizza l-gravita ta’ l-epidemiji ta’ l-HIV/AIDS, it-tuberkulożi u l-malarja u l-bżonn li jiżdiedu l-isforzi biex jingħata aktar appoġġ fil-livelli nazzjonali, reġjonali u globali.
(16) Il-Kunsill, fir-riżoluzzjoni tiegħu ta’ l-14 ta’ Mejju 2001, u l-Parlament Ewropew, fir-riżoluzzjoni tiegħu ta’ l-4 ta’ Ottubru 2001 [3], endorsjaw il-Programm Komunitarju għall-Azzjoni: azzjoni mgħaġġla dwar l-HIV/AIDS, it-tuberkulożi u l-malarja fil-kuntest ta’ tnaqqis fil-faqar u enfasizzaw il-bżonn li jiġi żgurat li risorsi tal-bniedem u finanzjarji adegwati u xierqa kienu fis-seħħ biex jgħinu fl-implimentazzjoni effettiva.
(17) Id-Dikjarazzjoni Konġunta tal-31 ta’ Mejju 2001 mill-Kunsill u mill-Kummissjoni, ir-riżoluzzjoni tal-Parlament Ewropew msemmi hawn fuq ta’ l-4 ta’ Ottubru 2001 u r-riżoluzzjoni ta’ l-Assemblea Parlamentarja Konġunta ta’ l-ACP-UE tal-1 ta’ Novembru 2002 laqgħu l-proposta tas-Segretarju-Ġenerali tan-NU biex jistabbilixxu Fond Globali għall-ġlieda kontra l-HIV/AIDS, it-tuberkulożi u l-malarja, li beda kopera fid-29 ta’ Jannar 2002, u enfasizzaw li kontribuzzjonijiet għal dan il-Fond għandhom ikunu addizzjonali ma’ risorsi eżistenti.
(18) Id-Dikjarazzjoni ta’ Impenn tan-NU, u partikolarment il-Konferenza Monterrey, tistipula li Assistenza Uffiċjali ta’ Żvilupp (AUŻ) u skemi ta’ solliev ta’ debitu għandhom jintużaw għall-benefiċċju ta’ riżultati aħjar ta’ saħħa u edukazzjoni. Il-Komunita u l-Istati Membri tagħha għandhom rwol importanti fl-esplorazzjoni ta’ kif AUŻ miżjuda, inkluż mekkaniżmi ta’ solliev ta’ debitu, jistgħu jintużaw b’mod aktar effettiv bħala għodda fil-ġlieda kontra l-HIV/AIDS, it-tuberkulożi u l-malarja.
(19) Fir-riżoluzzjonijiet tagħha ta’ Settembru 1998, Ottubru 2000 u Marzu 2002, l-Assemblea Parlamentarja Konġunta ta’ l-ACP-UE sottolineat it-theddida preżentata mill-HIV/AIDS lejn l-isforzi kollha ta’ żvilupp u l-bżonn għal azzjoni mgħaġġla.
(20) Dan ir-Regolament iħassar ir-Regolament tal-Kunsill (KE) Nru 550/97 ta’ l-24 ta’ Marzu 1997 dwar l-operati li għandhom x’jaqsmu mal-HIV/AIDS fil-pajjiżi li qegħdin jiżviluppaw [4], li għalhekk għandhom jitħassru.
(21) Dan ir-Regolament jippreskrivi, għat-tul taż-żmien intier tal-programm, qafas finanzjarju li jikkostitwixxi r-riferenza ewliena, fit-tifsira ta’ punt 33 tal-Ftehim Intra-istituzzjonali tas-6 ta’ Mejju 1999 bejn il-Parlament Ewropew, il-Kunsill u l-Kummissjoni dwar dixxiplina fl-estimi u titjib tal-proċedura ta’ l-estimi [5], għall-awtorita ta’ l-estimi matul il-proċedura ta’ l-estimi ta’ kull sena.
(22) Il-miżuri meħtieġa għall-implimentazzjoni ta’ dan ir-Regolament għandhom jiġu adotti bi qbil mad-Deċiżjoni tal-Kunsill 1999/468/KE tat-28 Ġunju 1999 li tippreskrivi l-proċeduri għall-eżerċizzju tal-poteri ta’ implimentazzjoni mogħtija lill-Kummissjoni [6].
(23) L-għan ta’ l-azzjoni proposta, jiġifieri għall-ġlieda kontra t-tliet mardiet prinċipali li jittieħdu fil-kuntest ta’ tnaqqis fil-poverta, b’riferenza partikolari għal pajjiżi li qed jiżviluppaw, ma jistax jinkiseb b’mod suffiċjenti mill-Istati Membri u jista’ għalhekk, minħabba fl-iskala u l-effetti ta’ l-azzjoni proposta, jinkiseb aħjar f’livell tal-Komunita, bi qbil mal-prinċipji ta’ sussidjarjeta dikjarati fl-Artikolu 5 tat-Trattat. Bi qbil mal-prinċipju ta’ proporzjonalità, kif dikjarat f’ dak l-Artikolu, dan ir-Regolament ma jmurx lil hinn minn dak li hu meħtieġ, sabiex jinkiseb dak il-għan,
ADOTTAW DAN IR-REGOLAMENT:
Il-Kapitolu I
Għan u kamp ta’ applikazzjoni
Artikolu 1
1. Il-Komunita għandha timplimenta l-Programm ta’ Azzjoni tal-Komunita Ewropea li timmira lejn it-tliet mardiet prinċipali li jittieħdu, jiġifieri l-HIV/AIDS, it-tuberkulożi u l-malarja, f’pajjiżi li jiżviluppaw.
2. Taħt dak il-Programm il-Komunita għandha tipprovdi assistenza finanzjarja u għarfien xieraq lill-atturi fl-iżvilupp sabiex jitjieb l-aċċess għas-saħħa għal kulħadd u biex jippromwovi tkabbir ekonomiku aktar ġust, fil-għan totali tat-tnaqqis ta’ poverta bil-ħsieb li eventwalment jiġi eradikat.
3. Fl-allokazzjoni ta’ fondi u għarfien bħal dan, għandha tingħata prijorita lil:
(a) pajjiżi l-aktar fqar u l-inqas żviluppati u s-sezzjonijiet l-aktar żvantaġġjati tal-popolazzjoni fil-pajjiżi li qed jiżviluppaw;
(b) azzjoni li tikkumplimenta u tirrinforza kemm il-politika u kif ukoll il-kapaċitajiet ta’ pajjiżi li qed jiżviluppaw u l-assistenza provvduta permezz ta’ strumenti oħra ta’ koperazzjoni ta’ żvilupp.
Artikolu 2
L-għan ta’ l-attivitajiet mwettqa skond dan ir-Regolament għandu jkun li:
(a) jottimizzaw l-impatt ta’ interventi, servizzi u komoditajiet eżistenti immirati lejn il-prevenzjoni u l-ġlieda kontra l-mardiet prinċipali li jittieħdu li jaffettwaw il-popolazzjonijiet l-aktar fqar;
(b) jaraw li l-farmaċewtiċi u dijanjostiċi ewlenin għat-tliet mardiet ikunu jistgħu jinxtraw aktar minn aktar nies li jkunu jistgħu jippermettu aktar il-ħlas tagħhom.
(ċ) iżidu r-riċerka u l-iżvilupp, inkluż tilqim, microbicides u trattament innovattivi.
Artikolu 3
Appoġġ finanzjarju tal-Komunita għandu jingħata lil proġetti speċifiċi disinjata biex jinkisbu l-għanijiet deskritti fl-Artikolu 2 u, partikolarment, li dawk li jimmiraw li:
(a) jipprovdu l-input tekniku, xjentifiku u normattiv meħtieġ sabiex jingħata prijorita lill-interventi tas-saħħa fl-istima ta’ koperazzjoni totali ta’ l-iżvilupp u jittejbu riżultati tas-saħħa li għandhom x’jaqsmu mat-tliet mardiet prinċipali li jittieħdu, fil-waqt li jinżamm avviċinament bilanċjat bejn il-prevenzjoni, it-trattament u l-kura, bil-prevenzjoni bħala prijorita ewlenija, waqt li jikkonoxxu li l-effettivita tagħha tiżdied meta tkun magħquda mat-trattament u l-kura; għarfien irid jingħata lill-fatt iridu jiġu mfittxija miżuri importanti permezz ta’ avviċinament multi-settorjali inklużi mudelli ta’ mġiba kif ukoll fatturi bħal ma huma ilma nadif u sanita, pjannar għall-użu ta’ l-art, nutriment u mainstreaming tas-sess;
(b) itejbu l-qadi ta’ interventi tas-saħħa mmirati lejn it-tliet mardiet prinċipali li jittieħdu fil-kuntest ta’ sistema tas-saħħa komprensiva msaħħa, inklużi s-servizzi pubbliċi;
(ċ) itejbu l-għarfien ta’ effetti tal-mard fost il-faqar fuq l-iżvilupp soċjali u ekonomiku, kif ukoll l-impatt ta’ strateġiji mmirati biex itaffu l-effetti negattivi soċjo-ekonomiċi konnessi mal-mard;
(d) itejbu politika u prattika farmaċewtika, u jgħinu f’pajjiżi li qed jiżviluppaw, fil-livell reġjonali jew nazzjonali, biex tiġi żviluppata l-produzzjoni lokali ta’ kwalita għolja ta’ farmaċewtiċi ewlenin preventivi u terapewtiċi konsistenti mad-Dikjarazzjoni Doha dwar il-Ftehim dwar aspetti relatati mal-kummerċ ta’ drittijiet intellettwali fuq propjeta (TRIPS) u s-Saħħa Pubblika
(e) jippromwovu mekkaniżmu ta’ prezzar gradat għal farmaċewtiċi ewlenin għal pajjiżi li qed jiżviluppaw li jiggarantixxi l-prezzijiet l-aktar baxxi possibbli;
(f) janalizzaw l-effetti ta’ fatturi bħal ma huma l-livell tal-prezz ta’ importazzjoni nett, tariffi, taxxi, u importazzjoni, tqassim u miżati ta’ reġistrazzjoni lokali fuq prezzijiet tal-konsumatur ta’ merkanzija medika f’pajjiżi li qed jiżviluppaw;
(g) jipprovdu, fejn xieraq, assistenza teknika lil pajjiżi li qed jiżviluppaw biex jgħinuhom jindirizzxaw kwistjonijiet pubbliċi ta’ saħħa bi qbil mad-dispożizzjonijiet tal-Ftehim ta’ TRIPS kif klarifikat fid-Dikjarazzjoni Doha dwar il-Ftehim ta’ TRIPS u s-Saħħa Pubblika, sabiex pajjiżi li qed jiżviluppaw ikunu jistgħu jipproteġu s-saħħa pubblika u jippromwovu aċċess għal mediċini għal kulħadd;
(h) jinkoraġġixxu investiment pubbliku u jiżviluppaw pakkett ta’ inċentiv biex jinkoraġġixxu aktar investiment privat fir-Riċerka u l-iżvilupp għal trattamenti ġodda, partikolarment tilqim u microbicides, dijanjostiċi, u kombinazzjonijiet ta’ dożi fissi disinjati biex jiġġieldu kontra l-mard prinċipali li jittieħed f’pajjiżi li qed jiżviluppaw;
(i) jappoġġjaw studji kliniċi, epidemjoloġiċi, operazzjonali u soċjali ibbażati fuq grupp ta’ nies li jaħdmu flimkien, sabiex ir-riċerka relatata mas-saħħa tkun tista’ tiġi kondotta fuq bażi aktar soda; fejn xieraq, gruppi ta’ nies li jaħdmu flimkien għandhom jiġu nkoraġġiti wkoll biex jinkludu personal minn pajjiżi li qed jiżviluppaw bħala mezz ta’ kontribuzzjoni għat-tħejjija ta’ personal bħal dan;
(j) jinkoraġġixxu bini ta’ ħila f’pajjiżi li qed jiżviluppaw, biex ikunu jistgħu jikkordinaw, jospitaw u jikkonduċu provi ta’ popolazzjoni fuq skala kbira u jlestu l-istadji kollha tal-proċess tar-riċerka u ta’ l-iżvilupp;
(k) jappoġġjaw inizjattivi globali li jimmiraw il-mard prinċipali li jittieħed fil-kuntest ta’ tnaqqis fost il-faqar, inkluż il-Fond Globali għall-ġlieda kontra l-HIV/AIDS, it-tuberkulożi u l-malarja li beda jopera fid-29 ta’ Jannar 2002;
(l) jappoġġjaw inizjattivi sabiex il-kwalita ta’ farmaċewtiċi tkun tista’ tiġi sorveljata u monitorjata.
Artikolu 4
1. Fil-kuntest ta’ l-operati msemmija fl-Artikolu 3, l-appoġġ tal-Komunita jista’ jieħu l-forma ta’:
(a) assistenza finanzjarja;
(b) assistenza teknika, taħriġ, inkluż ta’ tobba u paramediċi, jew ta’ servizzi oħra;
(ċ) provvisti, bħal provvisti mediċi, kommoditajiet u xogħlijiet;
(d) reviżjonijiet, missjonijiet ta’ evalwazzjoni u ta’ monitorjar
(e) trasferiment ta’ teknoloġija u għerf fis-sena, fejn ikun possibbli, għall-għan ta’ produzzjoni ta’ farmaċewtiċi lokalment.
Prijorita għandha tingħata biex tiżdied il-ħila nazzjonali bil-ħsieb għal vijabilita fuq skond fit-tul.
2. Finanzjament Komunitarju jista’ jkopri kemm nefqa fl-investiment, minbarra x-xiri ta’ real estate, u f’każijiet eċċezzjonali u sostanzjati kif mistħoqq, waqt li jitqies il-fatti li l-operat irid, sa fejn ikun possibbli, jimmira għal vijabilita fuq skond medju, nefqa li terġa sseħħ ukoll (inkluż nefqa amministrattiva, manutenzjoni u spejjeż fl-operat), li temporanjament tirrappreżenta piż għall-imsieħeb, sabiex użu massimu isir mill-appoġġ imsemmi fil-paragrafu 1.
Il-Kapitolu II
Proċeduri għall-implimentazzjoni ta’ għajnuna
Artikolu 5
1. Finanzjament Komunitarju skond dan ir-Regolament għandu jieħdu l-forma ta’ għotjiet.
2. Kontribuzzjoni finanzjarja mill-imsieħba definiti fl-Artikolu 6 għandha tiġi mfittxija għal kull operat ta’ koperazzjoni. Meta jiġi speċifikat l-ammont tal-kontribuzzjoni mitlub, għandha titqies il-ħila ta’ l-imsieħba konċernati u n-natura ta’ l-operat msemmi. F’ċerti ċirkostanzi, il-kontribuzzjoni tista’ ssir f’oġġetti jekk l-imsieħeb huwa jew organizzazzjoni mhux governattiv (OMG) jew organizzazzjoni bażat fuq il-komunita.
3. Id-dispożizzjoni ta’ assistenza finanzjarja skond dan ir-Regolament tista’ tinvolvi ko-finanzjament ma’ donaturi oħra, partikolarmet ma’ l-Istati Membri, in-Nazzjonijiet Uniti, u banek ta’ żvilupp internazzjonali jew reġjonali jew istituzzjonijiet finanzjarji.
4. Fil-kuntest ta’ l-operati msemmija fl-Artikoli 3(h), (i) u (j), assistenza finanzjarja għandha tingħata f’kordinazzjoni ma’ l-istrumenti ġodda għal riċerka tal-prodott u żvilupp rigward mard li jittieħed relatat mal-poverta implimentata skond il-Programm Qafas Komunitarju ta’ Riċerka u Żvilupp 2002 - 2006.
5. Il-kontribuzzjoni għall-Fond Globali fil-ġlieda kontra l-HIV/AIDS, it-tuberkulożi u l-malarja għandha ssir permezz ta’ ftehim ta’ finanzjament li jrid jiġi konkluż bejn il-Kummissjoni u t-Trustee tal-Fond Globali. Il-kontribuzzjoni għandha tiġi amministrata wara r-regoli u l-proċeduri stabbiliti għall-Fond Globali, miftiehma mal-Kummissjoni u li trid tiġi annessa mal-ftehim ta’ finanzjament.
6. Fil-kuntest ta’ l-operati msemmija fl-Artikolu 3(h), (i) u (j), sforzi għandhom isiru biex jiġu esplojatati s-sinerġiji ma’ politika u programmar fil-qasam ta’ saħħa sesswali u riproduttiva, partikolarment għal interventi ta’ l-HIV/AIDS.
Artikolu 6
1. L-imsieħba eliġibbli għal assistenza finanzjarja skond dan ir-Regolament jinkludu:
(a) awtoritajiet amministrattivi u aġenzji fil-livell nazzjonali, reġjonali u ta’ gvern lokali;
(b) awtoritajiet lokali u korpi oħra deċentralizzati;
(ċ) kommunitajiet lokali, OMG-ijiet, organizzazzjonijiet bażati fuq il-komunita u persuni oħra mis-settur privat naturali u legali li ma jagħmlux qligħ;
(d) organizzazzjonijiet reġjonali;
(e) organizzazzjonijiet internazzjonali, bħan-Nazzjonijiet Uniti u l-aġenzji tagħhom, fondi u programmi, kif ukoll banek ta’ żvilupp, istituzzjonijiet finanzjarji, inizjattivi globali, sħubija internazzjonali pubblika-privata;
(f) istituti u universitajiet ta’ riċerka.
2. Mingħajr preġudizzju għal paragrafu 1(e), assistenza finanzjarja Komunitarja għandha tkun disponibbli għal imsieħba li l-uffiċċju prinċipali tagħhom huwa lokat fi Stat Membru jew f’pajjiż terz li huwa benefiċjarju jew benefiċjarju potenzjali ta’ assistenza Komunitarja skond dan ir-Regolament, basta li dan l-uffiċċju huwa ċ-ċentru attwali li jidderieġi operati ta’ negozju. F’każijiet eċċezzjonali, dan l-uffiċċju jista’ jiġi lokat f’pajjiż terz ieħor.
Artikolu 7
1. Fejn operati huma s-suġġett ta’ ftehimijiet ta’ finanzjament bejn il-Komunita u pajjiżi li jibbenefikaw minn operati finanzjati skond dan ir-Regolament, il-ftehimijiet għandhom jistipulaw li l-pagament tat-taxxi, dazji u ħlasijiet m’għandhomx jiġu finanzjati mill-Komunita.
2. Kull ftehim jew kuntratt ta’ finanzjament konkluż skond dan ir-Regolament għandu jistipula li huwa suġġett għas-sorveljanza u l-kontroll finanzjarju tal-Kummissjoni li tista’ twettaq spezzjonijiet fuq il-post u spezzjonijiet oħra, u għal reviżjonijiet mill-Qorti ta’ l-Awdituri, bi qbil ma’ l-arranġamenti tas-soltu preskritti mill-Kummissjoni skond id-dispożizzjonijiet fis-seħħ, partikolarment dawk fir-Regolament Finanzjarju applikabbli għall-estimi ġenerali tal-Komunitajiet Ewropej [7], minn issa "l quddiem" ir-Regolament Finanzjarju.
3. Il-miżuri meħtieġa għandhom jittieħdu biex jemfasizza il-karatteristiċi ta’ għajnuna Komunitarja provvduti skond dan ir-Regolament.
Artikolu 8
1. Parteċipazzjoni fi stediniet għall-offerti għall-għoti ta’ kuntratti għandha tkun miftuħa fuq termi ugwali għall-persuni kollha naturali u legali fl-Istati Membri u fil-pajjiżi kollha li qed jiżviluppaw. Tista’ tiġi estiża, f’każijiet eċċezzjonali, għal pajjiżi terzi oħra.
2. Provvisti għandhom joriġinaw fil-pajjiż benefiċjarju, pajjiżi oħra li qed jiżviluppaw jew l-Istati Membri. F’każijiet eċċezzjonali, provvisti jistgħu joriġinaw minn pajjiżi terzi oħra.
Artikolu 9
1. Sabiex jiġu żgurati l-għanijiet ta’ konsistenza u komplimentarjeta msemmija fit-Trattat u biex tiżgura effettivita massima ta’ dawn l-operati kollha, il-Kummissjoni tista’ tieħu l-miżuri ta’ kordinazzjoni kollha meħtieġa, inklużi
(a) l-istabbiliment ta’ sistema għall-iskambju sistematiku u l-analiżi ta’ tagħrif dwar l-operati finanzjati u dawk li l-Komunita u l-Istati Membri jipproponi li jiffinanzjaw;
(b) kordinazzjoni fuq il-post ta’ l-implimentazzjoni ta’ operati permezz ta’ laqgħat regolari u skambji ta’ tagħrif bejn ir-rappreżenanti tal-Kummissjoni u l-Istati Membri fil-pajjiż reċipjenti.
2. Il-Kummissjoni, f’għaqda ma’ l-Istati Membri, tista’ tieħu kull inizjattiva meħtieġa biex tiġi żgurata kordinazzjoni kif suppost mad-donaturi konċernati, partikolarment dawk li jiffurmaw parti mis-sistema tan-Nazzjonijiet Uniti. Kordinazzjoni bħal din għandha timmira lejn skambju sistematiku u analiżi ta’ tagħrif dwar operati ppjanati u implimentati sabiex tiġi żgurata koerenza u komplimentarjeta.
Il-Kapitolu III
Proċeduri finanzjarji u ta’ teħid ta’ deċiżjonijiet
Artikolu 10
1. Il-qafas finanzjarju għall-implimentazzjoni ta’ dan ir-Regolament għall-perijodu mill-2003 sa 2006 huwa hawnhekk stabbilit għal 351 miljun EUR. L-allokazzjoni annwali għandha tkun suġġetta għall-ftehim ta’ l-awtorita ta’ l-estimi dwar il-mezzi xierqa ta’ finanzjament skond il-Perspettiva Finanzjarja jew permezz ta’ l-użu ta’ l-istrumenti provvduti mill-Ftehim Inter-sitituzzjonali tas-6 ta’ Mejju 1999.
2. L-approprjazzjonijiet annwali għandhom jiġu awtorizzati mill-awtorita ta’ l-estimi fil-limiti tal-Perspettiva Finanzjarja.
Artikolu 11
1. Il-Kummissjoni għandha tkun responsabbli għall-abbozz ta’ linji ta’ gwida ta’ programmar strateġiku, li jiddefinixxu l-koperazzjoni tal-Komunita f’termini ta’ għanijiet li jitkejlu, prijoritajiet, temmiet ta’ l-iżmna għal oqsma speċifiċi ta’ azzjoni, suppożizzjonijiet u riżultati mistennija. Programmar għandu jkun ta’ annwali u indikattiv.
2. Skambju annwali ta’ veduti ma’ l-Istati Membri għandu jseħħ fil-Kumitat imsemmi fl-Artikolu 13(1), fuq il-bażi ta’ preżentazzjoni mir-rappreżentant tal-Kummissjoni tal-linji ta’ gwida ta’ programmar strateġiku għall-operati li jridu jitwettqu. Il-Kumitat għandu jagħti opinjoni dwar dawn il-materji bi qbil mal-proċedura msemmijaa fl-Artikolu 13(2).
Artikolu 12
1. Il-Kummissjoni għandha tkun responsabbli li tistma, tiddeċiedi dwar u tamministra l-operati koperti minn dan ir-Regolament bi qbil mal-proċeduri ta’ l-estimi u proċeduri oħra fis-seħħ, partikolarment dawk preskritti fir-Regolament Finanzjarju.
2. Deċiżjonijiet li jirrigwardjaw operati li għalihom finanzjament skond dan ir-Regolament jeċċedi l-5 miljun EUR u xi bidliet għal dawn l-operati li jinvolvu qbiż ta’ limitu ta’ spiża ta’ aktar minn 20 % ta’ l-ammont fissat inizjalment għall-operat konċernat għandhom jiġu adottati bi qbil mal-proċedura msemmija fl-Artikolu 13(2).
3. Għal deċiżjonijiet u bidliet lil dawn l-operati li jammontaw għal 5 miljun EUR jew inqas, il-Kummissjoni għandha tgħarraf lill-Istati Membri.
Artikolu 13
1. Il-Kummissjoni għandha tiġi megħjuna mill-kumitat ġeografikament kompetenti għall-iżvilupp.
2. Fejn issir riferenza għal dan il-paragrafu, għandhom japplikaw l-Artikoli 4 u 7 tad-Deċiżjoni 1999/468/KE wara li jkunu kunsidrati d-dispożizzjonijiet ta’ l-Artikolu 8 li jinsab fiha.
Il-perijodu ta’ żmien preskritt fl-Artikolu 4(3) tad-Deċiżjoni 1999/468/KE għandu jkun ta’ ħamsa u erbgħin ġurnata.
3. Il-Kumitat għandu jadotta r-Regoli ta’ Proċedura tiegħu.
Il-Kapitolu IV
Dispożizzjonijiet ta’ rappurtaġġ u finali
Artikolu 14
1. Wara kull sena ta’ stima, il-Kummissjoni għandha tissottometti, fir-rapport annwali tagħha lill-Parlament Ewropew u lill-Kunsill dwar politika ta’ żvilupp tal-Komunita, tagħrif dwar il-linji ta’ gwida għal programm strateġiku annwali indikattiv u dwar l-operati finanzjati fil-kors ta’ dik is-sena, inkluż l-operati tal-Fond Globali fil-ġlieda kontra l-HIV/AIDS, it-tuberkulożi u l-malarja, kif ukoll il-konklużjonijiet tal-Kummissjoni dwar l-implimentazzjoni ta’ dan ir-Regolament matul is-sena ta’ stima ta’ qabel. Is-sommarju għandu partikolarment jipprovdi tagħrif dwar il-qawwiet u d-djufijiet ta’ operati f’termini ta’ l-impatt tagħhom fil-ġlieda kontra t-tliet mardiet li jittieħdu u tnaqqis fil-faqar, inklużi riżultati konkreti, kwalifikati miksuba f’relazzjoni ma’ l-għanijiet mfassla. Barra minn hekk, tagħrif għandu jiġi provvdut dwar dawk li magħhom ikunu ġew konklużi kuntratti u s-somma ta’ dawn il-kuntratti, u l-iżborżamenti li jkunu saru kif ukoll ir-riżultati ta’ kull evalwazzjoni indipendenti ta’ operati speċifiċi.
2. L-aktar tard sena qabel l-iskadenza ta’ dan ir-Regolament, il-Kummissjoni għandha tissottometti rapport ta’ stima indipendenti dwar l-implimentazzjoni tiegħu lill-Parlament Ewropew u lill-Kunsill bil-ħsieb li tistabbilixxi jekk ikunux inkisbu l-għanijiet tiegħu u biex tipprovdi linji ta’ gwida biex tittejjeb l-effettivita ta’ operati fil-futur. Fuq il-bażi ta’ dan ir-rapport ta’ istima il-Kummissjoni tista’ tagħmel proposti għall-futur ta’ dan ir-Regolament u, jekk ikun meħtieġ, proposti għall-emenda tiegħu.
Artikolu 15
Ir-Regolament (KE) Nru 550/97 għandu jitħassar. Madanakollu, operati li jkunu ġew deċiżi skond dak ir-Regolament għandhom jibqgħu jiġu mplimentati bi qbil miegħu.
Artikolu 16
1. Dan ir-Regolament għandu jidħol fis-seħħ fit-tielet jum wara dak tal-pubblikazzjoni tiegħu fil-Ġurnal Uffiċjali ta’ l-Unjoni Ewropeja.
2. Għandha tibqa’ tapplika sal-31 ta’ Diċembru 2006.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fil-15 ta’ Lulju 2003.